পূর্ত দফতর সূত্রে জানা গিয়েছে, হলদিয়া-ফরাক্কা বাদশাহি সড়কটি ভারতমালা প্রকল্পের আওতা ভুক্ত হয়েছে। বর্ধমানের ২ নম্বর জাতীয় সড়ক থেকে বাহশাহি সড়ক হয়ে ওই ভারতমালার রাস্তাটি মোড়গ্রামে ৩৪ নম্বর জাতীয় সড়কে গিয়ে মিশবে। ৬ লেনের রাস্তা তৈরি হবে। রাস্তা তৈরি জন্য জমিও অধিগ্রহণ করা হয়েছে বলে জানা গিয়েছে। পূর্ত দফতরের বহরমপুর ২ নম্বর বিভাগের বিভাগীয় আধিকারিক দীপনারায়ন শীল বলেন, “ওই রাস্তাটি যেহেতু ভারতমালা প্রকল্পের আওতায় চলে গিয়েছে তাই সেতুটি সংস্কার বা চওড়া করার ইচ্ছা থাকলেও আমরা সেটা করতে পারছি না। তবে সেতুটি চওড়া হওয়ার প্রয়োজনীয়তা আছে।” হলদিয়া-ফরাক্কা বাদশাহি সড়কের উপর বড়ঞা থানা এলাকার করালিতলা মোড় সংলগ্ন কানাময়ূরাক্ষী নদীর উপর সেতুটি সংস্কারের অবাবে জীর্ণ হয়ে পড়েছে। গ্রামবাসীদের দাবি, এখন ভারি যানবাহন করলে সেতু যে ভাবে কাঁপে, য়ে কোনও সময়ে দুর্ঘটনা ঘটে যেতে পারে। কিন্তু সেতু সংস্কারের কোনও উদ্যোগ পূর্ত দফথর নেয়নি বলেও অভিযোগ। যদিও পূর্তদফতরের বহরমপুর ২নম্বর বিভাগের বিভাগীয় আধিকারিক দীপনারায়ন শীল বলেন, “সেতুটি সংকীর্ণ হলেও দূর্বল নয়। ওই সড়কে ভারী যানবাহনের পরিমান বেশি তাই বাসিন্দারা সেতুটি নিয়ে আতঙ্কিত।”